אין תמונה חופשיתאין תמונה חופשית
**אסתי עצמוני** (נולדה ב-10 במרץ 1949) היא אשת חינוך ישראלית, מחברת ספרי לימוד בנושא זהירות בדרכים.

ביוגרפיה
--------

עצמוני נולדה, גדלה והתחנכה ברעננה. בצה"ל שירתה בפיקוד צפון. לעצמוני תואר ראשון בפסיכולוגיה ותואר שני בחינוך קהילתי, והיא שימשה שנים רבות כמחנכת במערכת החינוך בכפר סבא.

עצמוני הייתה הראשונה בישראל שהתגייסה לכתוב ספרי הוראה לתלמידים ולמורים, בנושא זהירות בדרכים (בצירוף מדריך למורה), שנמנו כחלק מרשימת ספרי הלימוד המאושרים של משרד החינוך. הספרים מאושרים כיום ברשימת ספרי הלימוד לבטיחות בדרכים של משרד החינוך, להוראה בבתי הספר היסודיים בארץ, ספריה פרצו דרך בשיטת ההוראה של לימוד חוקים ותקנות, נושא חשוב ומציל חיים, דרך משחקים, טקסטים מחורזים וקליטים ובמגוון אמצעי הוראה יצירתיים ומגוונים, שמעשירים את הפן החווייתי והרגשי, המהווים גורם מפתח בלמידה ובסיס לחינוך לערכים והתנהגות בטיחותית ומשמשים אלפי תלמידים ומורים בהוראת זהירות בדרכים, במערכת החינוך בישראל. בזכות ספריה של אסתי, נסללו דרכי הוראה חדשניות ומקוריות בנושא זה"ב במערכת החינוך.

בשנת 1996 יצא לאור ספרה, "בצעד זהיר ובטוח", הראשון בסדרת ספרי הלימוד "בצעד". הספרים הבאים בסדרה זו היו "בצעד נבון" (1999), "בצעד שקול" (2003), "בצעד ראשון" (2006), ו"מורה דרך" (2012). בשנת 2009 יצאו לאור ארבעה סיפורים מעשייה לגיל הרך שנקראים: סדרת "חיוכים בדרכים" (בשיתוף עם נחמה חרמון), במטרה ללמד תכנים מורכבים של נושאי זהירות בדרכים בצורה חווייתית ומהנה. בשנת (2018) יצא ספרה "סימני דרך" ובשנת (2019) יצא לאור ספרה "הליכה כהלכה".

ב-2011 פסק בית המשפט המחוזי בתל אביב כי ספרה של דתיה בן דור, "חכמים בדרך", מועתק בחלקו מהספר "בצעד שקול", ופסק לעצמוני פיצויים בסך 150 אלף ש"ח.

ב-2013 יזמה אסתי עצמוני את הפרוייקט ותוכנית הדגל של משרד החינוך שנקרא "בית הספר של החופש הגדול", מתוך מחשבה שמורים רבים יסכימו לעבוד חודש נוסף ולקבל משכורת 13 כפי שנהוג בבנקים, (בעבר אסתי עצמוני עבדה בהנהלת בנק גדול בת"א) ומשם בא ועלה הרעיון - שכדאי שמשרד החינוך "ייאמץ את הרעיון של משכורת 13 הנהוגה במשק", גם, לעובדי הוראה שיחפצו בכך תמורת חודש לימודים נוסף שיהיה כולו חודש של כיף וחוויה כמו בקייטנה. לאפשר לאלפי ילדים/הורים להמשיך ללמוד/לעבוד במסגרת חינוכית תומכת ובטוחה ובעלות זולה. אסתי העלאת את הרעיון, ברשתות התקשורת, פייסבוק, (ופוסטים בעמודים של יאיר לפיד ששימש כשר האוצר, ובעמוד של שי פירון ששימש כשר החינוך, בתוכנית "הכל כלול" עם סיון כהן ונוגה ניר נאמן. ההצעה זכתה מיד לתמיכה ומענה, וכך ברגע אחד, וברעיון מבריק - עלה הפרוייקט של ביה"ס של החופש הגדול שהביא ברכה דגדולה למערכת החינוך ולמשק בישראל. 

ב-24.10.19 בהסכם פשרה שקיבל תוקף משפטי של בית המשפט המחוזי בחתימת השופט ישעיהו שנלר, שבו כל זכויות היוצרים של ספרי בצעד: "בצעד ראשון" "בצעד שקול" "בצעד זהיר ובטוח" ו"בצעד נבון" (שיצאו בעבר בהוצאת רכגולד), למחברת אסתי עצמוני ועתה היא בעלת הזכויות הבלעדיות של הספרים.

על תרומתה למערכת החינוך בישראל קיבלה עצמוני ב-2008 פרס "אשת המופת" על מפעל חיים מטעם סניף מועדון "ליונס" בכפר סבא.

ספרים
-----

* בצעד זהיר ובטוח (1996) - הוצאת לֶמוּר (תורגם לערבית)
* בצעד נבון (1999) - הוצאת לֶמוּר
* בצעד שקול (2003) - הוצאת לֶמוּר (תורגם לערבית)
* בצעד ראשון (2006) - הוצאת לֶמוּר
* מורה דרך (2012) - הוצאת בונוס יבנה
* חיוכים בדרכים (2009, בשיתוף עם נחמה חרמון) - הוצאת בונוס יבנה:
	+ האח לרמזור המוצלח!
	+ חגיגה בשחור לבן
	+ אופניים לשועל
	+ התמרור ששאג צרח ולחש עצור!
* סימני דרך (2018) - הוצאת לֶמוּר
* הליכה כהלכה (2019) - הוצאת לֶמוּר

קישורים חיצוניים
----------------

* האתר של עצמוני על זהירות בדרכים
* אסתי עצמוני, באתר סימניה
* אסתי עצמוני, דף שער בספרייה הלאומית
* פרסום הצעת ביה"ס של החופש הגדול ברשתות תקשורת.

הערות שוליים
------------

1. ↑  חוזר מנכ"ל - השלמות ותיקונים לרשימת ספרי הלימוד המאושרים, תשנ"ט - אישור הספר "בצעד זהיר ובטוח" שיצא ב-1996
2. ↑  ראו רשימת ספרי הלימוד לכיתות א'-ד', אתר משרד החינוך
3. ↑  למשל, בשנת 2015 למדו כ-20,000 תלמידים מהספר "בצעד ראשון"; בסך הכול כ-42,000 תלמידים במערכת החינוך למדו מספריה של עצמוני בשנה זו (על פי נתוני הוצאות הספרים ורשימות ספרי הלימוד בבתי הספר).
4. תיק מס' 5670-05-19 פסק דין בית משפט מחוזי ת"א בחתימת השופט ישעיהו שנלר, אשר מעביר ומחזיר את כל זכויות היוצרים בספרי בצעד לעצמוני אסתי מחברת הספרים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306114305171
* VIAF: 297996768
* WorldCat (עם VIAF): 297996768

 |